Atzinumi 23-TA-2635
Izdrukāts 30.11.2023. 22.10
Atzinumi 23-TA-2635
Izdrukāts 30.11.2023. 22.10
23-TA-2635: Plāna projekts (Jauns)
Par Attīstības sadarbības politikas plānu 2024.-2027. gadam
TA saskaņojamie dokumenti
Rīkojuma projekts 2.0
Plāna projekts 2.0
MK sēdes protokollēmuma projekts 1.0
Atzinuma sniedzējs
Izglītības un zinātnes ministrija
Atzinums iesniegts
30.11.2023.
Atzinuma sniegšanas termiņš
01.12.2023.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.

Attīstības sadarbības politikas plāns 2024.–2027. gadam
	Priekšlikums
Aicinām izvērtēt iespēju iekļaut plāna projektā Izglītības un zinātnes ministrijas 14.08.2023. vēstulē Nr. 4-4.1e/23/2174 minēto pasākumu "Sadarbība Eiropas Savienības un Centrālāzijas programmas “Action Document for Dialogue and Action for Resourceful Youth in Central Asia (DARYA)” ietvaros, tajā skaitā, pieredzes apmaiņa par izglītības aktuālajiem jautājumiem".
Vēršam uzmanību, ka šis pasakums nodrošina Latvijas dalības Eiropas Savienības – Centrālāzijas izglītības platformā (CAEP) pēctecību un iepriekšējo attīstības sadarbības aktivitāšu ilgtspēju.
Latvijas ekspertu dalība DARYA aktivitātēs palīdzēs sekmēt DARYA mērķa sasniegšanu, t.i., veicināt atveseļošanos pēc Covid-19 Centrālāzijā, sekmējot jauniešu nodarbinātību caur iekļaujošu un uz darba tirgu orientētu prasmju attīstību, tajā skaitā, stiprinot izglītības un nodarbinātības sistēmu kvalitāti un iekļautību Centrālāzijā, kā arī līdzdalību un iekļaujošu dialogu un sadarbības mehānismus valsts un reģionālajā līmenī.
DARYA īstenošanu un budžeta pārvaldīšanu nodrošina European Training Foundation (ETF), neparedzot oficiālu finansējuma piešķiršanu partneriem no DARYA (iespējams līdzfinansējums pasākumiem un/vai ekspertu vizītēm, ja pasākumu organizē/līdzarganizē ETF). Līdz ar to būtu nepieciešams finansiāls atbalsts Latvijas dalībai DARYA aktivitātēs.
 
Piedāvātā redakcija
1.3. uzdevums. Nodrošināt Latvijas divpusējās attīstības sadarbības aktivitāšu sasaisti ar citu donoru aktivitātēm, paplašinot Latvijas sniegtā atbalsta ilgtspēju, efektivitāti un redzamību
Pasākums: Sadarbība Eiropas Savienības un Centrālāzijas programmas “Action Document for Dialogue and Action for Resourceful Youth in Central Asia (DARYA)” ietvaros, tajā skaitā, pieredzes apmaiņa par izglītības aktuālajiem jautājumiem.
Darbības rezultāts: Nodrošināta dalība programmas “Action Document for Dialogue and Action for Resourceful Youth in Central Asia (DARYA)” aktivitātēs, veicinot sadarbību un pieredzes apmaiņu ar Centrālāzijas valstīm.
Rezultatīvais rādītājs: Katru gadu nodrošināta dalība vismaz 1-2 DARYA pasākumos Eiropā un/vai Centrālāzijas valstīs ar Latvijas ekspertu iesaisti.
Atbildīgā institūcija: Izglītības un zinātnes ministrija
Līdzatbildīgas institūcijas: Izglītības un zinātnes ministrijas padotības iestādes un/vai citas iestādes/organizācijas (atkarībā no pasākumu satura)
Izpildes termiņš: kārtējā gada II pusgads
Finansējums: 10 000 EUR gadā (ĀM finansējums)

